ལོ་ཤས་གོང་རྒྱ་ཡིག་ནང་རྩོམ་ཡིག་༡༠༠༠ཙམ་ཐོན་ཡོད།འབྲི་མཁན་རྒྱ་རིགས་རེད།རྩོམ་ཡིག་དེ་དག་ཚང་མའི་ནང་དབུ་མའི་ལམ་ལ་རྒྱབ་སྐྱོར་དང་།རྒྱ་ནག་གཞུང་གིས་བོད་ལ་འཛིན་བཞིན་པའི་སྲིད་བྱུས་ལ་སྐྱོན་བརྗོད་བྱེད་པ་དེ་འདྲ་བྱུང་བ་རེད།དེང་སང་ཡིན་ནའང་ངོས་ཀྱི་ཉམས་མྱོང་ཐོག་ནས་བརྗོད་ན་དེ་སྔ་ཨ་རི་དང་།ཨོ་སོ་ཀྲེ་ལི་ཡ།ཉི་ཧོང་སོགས་ནང་རྒྱ་རིགས་སློབ་ཕྲུག་ཚོ་དང་ཐུག་སྐབས་ཐོག་མའི་ཆར་ཕྲན་བུ་སྒམ་པོ་དང་ཐག་རིང་པོ་བྱས་ནས་བསྡད་པ་དང་།དེ་ནས་ང་ཚོས་རང་བཙན་རྩོད་ཀྱི་མེད་པར་དབུ་མའི་ལམ་གྱི་སྲིད་བྱུས་རྒྱུན་སྐྱོང་བྱེད་སྟངས་སྐོར་འགྲེལ་བཤད་རྒྱག་སྐབས་རང་བཞིན་གྱིས་སེམས་པ་ལྷོད་ལྷོད་ཆགས་འགྲོ་བ་དང་།གང་ལྟར་ང་ཚོས་སྲིད་བྱུས་འཛིན་བཞིན་པ་འདིར་གྲུབ་འབྲས་རིམ་བཞིན་འཐོན་བཞིན་ཡོད་པའི་རྣམ་པ་འདུག